Oficiālais Vēstnesis L 007 , 13/01/2004 Lpp. 0047 - 0050



Komisijas Lēmums (2004. gada 6. janvāris), ar ko groza Lēmumu 2003/828/EK attiecībā uz vakcinētu dzīvnieku izvešanu no aizsargjoslām (izziņots ar dokumenta numuru C(2003) 5306) (Dokuments attiecas uz EEZ) (2004/34/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2000. gada 20. novembra Direktīvu 2000/75/EK, ar ko paredz īpašus noteikumus infekciozā katarālā drudža kontrolei un apkarošanai [1], un jo īpaši tās 9. panta 1. punkta c) apakšpunktu, tā kā: (1) Komisijas Lēmums 2003/828/EK [2] par aizsargjoslām un uzraudzības joslām attiecībā uz infekciozo katarālo drudzi un par noteikumiem, kas piemērojami dzīvnieku izvešanai no šīm joslām, ar kuru atceļ Lēmumu 2003/218/EK [3], tika pieņemts, ņemot vērā skartajos reģionos dominējošo infekciozo katarālo drudzi. Ar minēto lēmumu norobežo aizsargjoslas un uzraudzības joslas, kas atbilst īpašai epidemioloģiskai situācijai, un paredz nosacījumus atbrīvošanai no aizlieguma ievest dzīvniekus šajās joslās un izvest no tām. (2) Starptautiskais epizootiju birojs (OIE – Pasaules dzīvnieku veselības organizācija) 2003. gada 26.–29. oktobrī organizēja simpoziju par infekciozo katarālo drudzi. Viens no šā simpozija secinājumiem ir tas, ka dzīvniekus bez vīrusa izplatīšanas riska var pārvest no inficētas joslas uz neinficētu joslu, ja tie ir vakcinēti vismaz vienu mēnesi pirms pārvešanas, ar noteikumu, ka lietotā vakcīna ir derīga pret visiem izcelsmes reģionā esošajiem serotipiem. (3) Ņemot vērā šo secinājumu, Lēmumā 2003/828/EK paredzētie dzīvnieku pārvešanas nosacījumi ir jāgroza, lai atļautu šādu pārvešanu, negaidot vīrusa izplatības beigšanos izcelsmes reģionā vai pārnēsātāju aktivitātes beigšanos galamērķa reģionā. Tomēr piesardzības labad tas tiks attiecināts tikai uz vietējo pārvešanu no zonām, kurās vakcinēšana pabeigta saskaņā ar programmu, ko pieņēmusi attiecīgās dalībvalsts kompetentā iestāde. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 2003/828/EK 3. panta 2. punktu aizstāj ar šādu punktu: "2) Francijā, Itālijā un Spānijā kompetentā iestāde atbrīvo arī 1. punktā paredzētos iekšzemes pārvadājumus no izvešanas aizlieguma: a) attiecībā uz zonām, kurās vakcinēšana pabeigta saskaņā ar programmu, ko pieņēmusi attiecīgās dalībvalsts kompetentā iestāde, kura norādīta I pielikumā, ja dzīvnieki ir vakcinēti pret epidemioloģiski nozīmīgajā izcelsmes zonā izplatīto serotipu (izplatītajiem serotipiem) vairāk nekā 30 dienas un mazāk nekā vienu gadu pirms nosūtīšanas; b) attiecībā uz zonām, kurās vakcinēšana nav pabeigta saskaņā ar programmu, ko pieņēmusi attiecīgās dalībvalsts kompetentā iestāde, kura norādīta I pielikumā, ja dzīvnieki ir vakcinēti atbilstīgi a) punktam un ja turklāt: i) epidemioloģiski nozīmīgajā izcelsmes zonā uzraudzības programma ir pierādījusi infekciozā katarālā drudža vīrusa izplatības izbeigšanos vairāk nekā 60 dienas pirms nosūtīšanas dienas; vai ii) epidemioloģiski nozīmīgajā galamērķa zonā slimības pārnēsātāju uzraudzības programma ir pierādījusi pieaugušo Culicoides aktivitātes beigšanos." 2. pants Lēmuma 2003/828/EK I pielikumu aizstāj ar šā lēmuma I pielikuma tekstu. 3. pants Šo lēmumu piemēro no 2004. gada 2. februāra. 4. pants Šis lēmums ir adresēts dalībvalstīm. Briselē, 2004. gada 6. janvārī Komisijas vārdā – Komisijas loceklis David Byrne [1] OV L 327, 22.12.2000., 74. lpp. [2] OV L 311, 27.11.2003., 41. lpp. [3] OV L 82, 29.3.2003., 35. lpp. -------------------------------------------------- PIELIKUMS " I PIELIKUMS (Ierobežojuma zonas - ģeogrāfiskās zonas, kurās dalībvalstis izveido aizsargjoslas un uzraudzības joslas) A josla (2. un 9. serotips un mazākā apjomā 4. un 16. serotips) Zonas, kurās piemērojams 3. panta 2. punkta a) apakšpunkts Sicīlija: | Ragusa, Enna | Molīze: | Isernia, Campobasso | Abruco: | Chieti, visi administratīvie rajoni, kas pieder pie vietējās Avezzano-Sulmonaveselības aizsardzības struktūrvienības | Lacija: | Frosinone, Latina | Kampānija: | visi administratīvie rajoni, kas pieder pie vietējās Caserta 1veselības aizsardzības struktūrvienības | Bazilikata: | Matera un Potenza(izņemot visus administratīvos rajonus, kas pieder pie vietējās Venosaveselības aizsardzības struktūrvienības) | Apgabali, kuros nav piemērojams 3. panta 2. punkta a) apakšpunkts Sicīlija: | Agrigento, Catania, Caltanissetta, Palermo, Messina, Siracusa e Trapani | Kalabrija: | Catanzaro, Cosenza, Crotone, Reggio Calabria, Vibo Valentia | Bazilikata: | Potenza(visi administratīvie rajoni, kas pieder pie vietējās Venosa veselības aizsardzības struktūrvienības) | Apūlija: | Foggia, Bari, Lecce, Taranto, Brindisi | Kampānija: | Caserta(izņemot visus administratīvos rajonus, kas pieder pie vietējās Caserta 1veselības aizsardzības struktūrvienības), Bene-vento, Avellino, Napoli, Salerno | B josla (2. serotips) Zonas, kurās piemērojams 3. panta 2. punkta a) apakšpunkts Lacija: | Viterbo, Roma, Rieti (Ascrea, Belmonte in Sabina, Cantalupo in Sabina, Casaprota, Casperia, Castel di Tora, Castelnuovo di Farfa, Colle di Tora, Collevecchio, Concerviano, Configni, Conti-gliano, Cottanello, Fara in Sabina, Forano, Frasso, Abino, Greccio, Longone Sabino, Magliano Sabina, Mompeo, Montasola, Montebuono, Monteleone Sabino, Montenero Sabino, Monte San Giovanni in Sabina, Montopoli di Sabina, Orvinio, Poggio Catino, Poggio Mirteto, Poggio Moiano, Poggio Nativo, Poggio San Lorenzo, Pozzaglia Sabina, Rieti, Roccantica, Rocca Sinibalda, Salisano, Scandriglia, Selci, Stimigliano, Tarano, Toffia, Torricella in Sabina, Torri in Sabina, Vacone administratīvie rajoni) | Toskāna: | Massa Carrara, Pisa, Grosseto, Livorno | Umbrija: | Terni | Zonas, kurās nav piemērojams 3. panta 2. punkta a) apakšpunkts Abruco: | L'Aquila,izņemot visus administratīvos rajonus, kuri pieder pie vietējās Avezzano-Sulmonaveselības aizsardzības struktūrvienības | Lacija: | Rieti (Accumoli, Amatrice, Antrodoco, Borbona, Borgorose, Borgo Velino, Cantalice, Castel Sant'angelo, Cittaducale, Cittareale, Collalto Sabino, Collegiove, Colli sul Velino, Fiamignano, Labro, Leonessa, Marcetelli, Micigliano, Morro Reatino, Nespolo, Paganico, Pescorocchiano, Petrella Salto, Poggio Bustone, Posta, Rivodutri, Turania, Varco Sabino administratīvie rajoni) | Umbrija: | Perugia | Marke: | Ascoli Piceno, Macerata | C josla (2. un 4. serotips) Zonas, kurās piemērojams 3. panta 2. punkta a) apakšpunkts Francija: Dienvidkorsika, Augškorsika Spānija: Baleāru salas Zonas, kurās nav piemērojams 3. panta 2. punkta a) apakšpunkts Itālija: | | Sardīnija: | Cagliari, Nuoro, Sassari, Oristano | D josla Visa Grieķijas teritorija, izņemot administratīvos apgabalus, kas uzskaitīti E joslā. E josla Dodekanisi, Samos, Chios un Lesvos administratīvie apgabali. " --------------------------------------------------